রাস্কি সেতু

রাস্কি সেতু (রুশ: Русский мост) হল একটি ক্যাবল স্টেইড সেতু যা রাশিয়ার প্রিমোস্কি ক্রেইয়ের ভ্লাডিভস্টক এ অবস্থিত। সেতুটি রাস্কি দ্বীপ ও মুরাভইয়োভ-আমুরস্কি উপদ্বীপকে সংযুক্ত করে।এটি হল পৃথিবীর দীর্ঘতম তার সংযুক্ত সেতু যার মধ্য স্প্যান এর দৈর্ঘ্য ১,১০৪ মিটার (৩,৬২২ ফুট)।সেতুটির নির্মাণকাজ সম্পূর্ণ হয় ২০১২ সালের জুলাইয়ে এবং সেই বছরের ৩ সেপ্টেম্বরে তৎকালীন প্রধানমন্ত্রী দিমিত্রি মেদভেদেভ এর দ্বারা উদ্বোধনের মাধ্যমে সেতুটি খুলে দেওয়া হয়। বর্ণনা সেতুটি হলো বিশ্বের দীর্ঘতম তার সংযুক্ত সেতু যার প্রধান স্প্যানের দৈর্ঘ্য ১,১০৪ মি (১,২০৭ গজ)। এছাড়া সেতুটির ৪র্থ উচ্চতম পিলার আছে ইয়াবুজ সুলতান সেতুর পর। সেতুটির নকশা নির্ধারিত হয়েছিল দুইটি প্রাথমিক বিষয়ের উপর ভিত্তি করেঃ সেতু পার করার অবস্থানে উপকূল থেকে উপকূলের মধ্যকার সবচেয়ে সংক্ষিপ্ত দূরত্ব (১৪৬০ মিটার/৪৮০০ফুট)।জলযান চলাচলের উপযোগী গভীরতা ৫০ মিটার(১৬০ফুট) পর্যন্ত। সেতু পার করার অবস্থানে নানারকম তীব্র জলবায়ুগত অবস্থা বিদ্যমান। যেমন- এখানে তাপমাত্রা -৩১°C থেকে ৩৭°C (-২৪°F থেকে ৯৯°F) পর্যন্ত পরিবর্তিত হয়; ঝড়ে ৩৬ মি/সে (ঘণ্টায় ১৩০ কিমি বা ৮১ মাইল) গতিসম্পন্ন বায়ু প্রবাহ হয় ও ৬মিটার (২০ ফূট) পর্যন্ত ঢেউ হয়।এছাড়া এখানে শীতকালে ৭০ সেমি (২৮ ইঞ্চি) পর্যন্ত পুরু বরফ সৃষ্টি হয়। পিলার নির্মাণ সেতুর বিবরণী স্প্যানসমূহের দৈর্ঘ্য : ৬০+৭২+৩x৮৪+১১০৪+৩x৮৪+৭২+৬০ মিটার সেতুর মোট দৈর্ঘ্য : ১,৮৮৫.৫৩ মিটার (৬,১৮৬.১ ফুট) মধ্য স্প্যানের দৈর্ঘ্য : ১,১০৪ মিটার (৩,৬২২ ফুট) সেতুর প্রসশস্ততা: ২৯.৫ মিটার (৯৭ ফুট) রাস্তার প্রশস্ততা : ২৩.৮ মিটার (৭৮ ফুট) লেনের সংখ্যা: ৪ (প্রতি দিকে দুটি করে) ডেকের উচ্চতা: ৭০ মিটার (২৩০ ফুট) বড় পিলারের সংখ্যা: ২ বড় পিলারগুলোর উচ্চতা: ৩২৪ মিটার (১,০৬৩ ফুট) ক্যাবল বা তারে সংখ্যা: ১৬৮ দীর্ঘতম তারারে দৈর্ঘ্য : ৫৭৯.৮৩ মিটার (১,৯০২.৩ ফুট) ক্ষুদ্রতম তারের দৈর্ঘ্য : ১৩৫.৭৭১ মিটার (৪৪৫.৪৪ ফুট)